Baské

Baské, staršie aj Baske, (Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001.) je vrch Strážovských vrchov. Leží nad obcou Omšenie, približne  východne od Trenčína. Na vrchole sa nachádza rovnomenná chata s možnosťou ubytovania.

 Poloha 
Nachádza sa v strednej časti pohoria, v geomorfologickom podcelku Zliechovská hornatina a časti Basky. Vrchol leží v Trenčianskom kraji, na hranici okresov Trenčín a Bánovce nad Bebravou a zasahuje na katastrálne územia obcí Omšenie, Dolná Poruba, Krásna Ves a
Slatinka nad Bebravou. Je súčasťou mohutného masívu Basky, ktorého je najvyšším vrchom.

 Opis 
Baské leží v tesnom susedstve vrchu Žihľavník (), s ktorým tvoria najvyššiu časť rozsiahleho masívu. Vrchy oddeľuje nevýrazné sedlo, ktorým vedie na vrchol značený chodník. Vrchol je pomerne plochý a svahy masívu klesajú sprvu pozvoľne, následne však prechádzajú do strmých zrázov. Východným smerom je terén schodnejší, pretože ním vedie hrebeň k vrchu Homôľka (). Južným smerom susedí vrch Svitana (), západne Žihľavník (), severne Omšenská Baba () a východne Trtavka () a Peršová (). Severné svahy odvodňuje riečka Teplička do Váhu, západné potok Machnáč a južné rieka Bebrava v povodí Nitry. Najbližšími obcami sú Omšenie a Dolná Poruba na severe a Šípkov, Slatinka nad Bebravou a Slatina nad Bebravou na juhu. 

 Geológia 
Masív Baske, spolu s okolitými vrcholmi Žihľavníka a Ostrice tvoria triasové karbonáty hlavne vápence, menej dolomity, tektonickej jednotky hronikaMaheľ, M., 1982, Geologická mapa Strážovských vrchov 1 : 50 000. Geologický ústav Dionýza Štúra, Bratislava, Dostupné online .

 Výhľady 
Nesúvislý porast vrcholovej časti s rozsiahlou lúkou, poloha vrchu a nadmorská výška umožňuje zaujímavé výhľady. Z odlesnených častí sú pozorovateľné mnohé vrchy pohoria a časť Nitrianskej pahorkatiny. Pri vhodných podmienkach vidieť Považský Inovec, Biele Karpaty, časť Malej a Veľkej Fatry, pohorie Vtáčnik, Pohronský Inovec a Tribeč.

 Prístup 
Cez vrch Baské vedie žlté a modré turistické značenie.
 po  značke:
 zo západu z Omšenia
 z východu zo sedla Trtavka 
 z juhu z Krásnej Vsi cez rázc. Uhliská s napojením na 
 po  značke:
 od juhu z obce Slatinka nad Bebravou cez rázc. Uhliská
 od severovýchodu z obce Dolná Poruba
 od východu z Čiernej Lehoty cez rázc. Trtavka

 Referencie 

 Pozri aj 
 Chata Baske
 Basky – geomorfologická časť
 Zliechovská hornatina – geomorfologický podcelok
 Zoznam vrcholov v Strážovských vrchoch

 Externé odkazy 
 Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Trenčín
Kategória:Vrchy v okrese Bánovce nad Bebravou
Kategória:Omšenie
Kategória:Dolná Poruba
Kategória:Krásna Ves
Kategória:Slatinka nad Bebravou